钦定古今图书集成/明伦汇编/闺媛典/第321卷 > 皇清五十四 > 张弘圣妻何氏
## 钦定古今图书集成/明伦汇编/闺媛典/第321卷 > 皇清五十四 > 张弘圣妻何氏

按《建德县志》：“何氏，张弘圣妻。明末值伪兵屯据严陵，向圣索饷。圣携妻及婢避匿深山，遭虎伤圣及婢，氏不顾身，呼天逐虎，若阴有驱之者，遂全圣尸而归。自是斋素终身，抚成二子，训以义方。长子敦远独守父榇，三年不移寸步。邑人上之学使，表其门。卒年八十。”